กลุ่มพลังงานพยุง SET ปิดบวก 2.31 จุด แนะจับตาประชุมเฟดสัปดาห์หน้า
กลุ่มพลังงานพยุง SET ปิดบวก 2.31 จุด แนะจับตาประชุมเฟดสัปดาห์หน้า ดัชนีปิดตลาดวันนี้ ที่ระดับ 1,752.11 จุด บวก 2.31 จุด หรือ 0.13% มูลค่าการซื้อขาย 6.76 หมื่นล้านบาท
20 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,752.11 จุด บวก 2.31 จุด หรือ 0.13% มูลค่าการซื้อขาย 6.76 หมื่นล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ยังคงบวกต่อได้แม้เคลื่อนตัวในกรอบที่ไม่กว้างนัก เนื่องจากยังมีความกังวลเกี่ยวกับปัจจัยภายนอกเรื่องสงครามการค้าที่ยังไม่ชัดเจน อีกทั้งเกิดแรงเทขายในหุ้นกลุ่มธนาคารเป็นตัวกดดัชนีในวันนี้
ขณะที่ ปัจจัยที่ยังหนุนดัชนีให้ยังคงยืนในแดนบวก คือหุ้นกลุ่มพลังงานจากการที่ราคาน้ำมันมีการปรับตัวเพิ่มขึ้น
สำหรับแนวโน้มภาวะตลาดวันพรุ่งนี้ (21 ก.ย.61) คาดว่าจะเคลื่อนตัวในรูปแบบ Sideway Up เดินหน้าแบบชะลอตัวอย่างต่อเนื่อง พร้อมกับให้จับตาแนวโน้มตลาดต่างประเทศ รวมไปถึงสงครามการค้าระหว่างสหรัฐฯ-จีน ที่ถึงแม้ว่าความรุนแรงจะเบาบางลง แต่ยังคงต้องรอความชัดเจนในระยะยาว และผลการประชุมของคณะกรรมการกำหนดนโยบายการเงินของธนาคารกลางสหรัฐฯ (FOMC) สัปดาห์หน้า พร้อมกับให้แนวรับอยู่ที่ 1,745 จุด แนวต้านที่ 1,760 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 6,246.54 ล้านบาท ปิดที่ 53.50 บาท เพิ่มขึ้น 1.00 บาท
BEAUTY มูลค่าการซื้อขาย 3,023.22 ล้านบาท ปิดที่ 11.80 บาท เพิ่มขึ้น 0.30 บาท
SUPER มูลค่าการซื้อขาย 2,671.57 ล้านบาท ปิดที่ 0.85 บาท เพิ่มขึ้น 0.11 บาท
IVL มูลค่าการซื้อขาย 2,251.29 ล้านบาท ปิดที่ 59.75 บาท เพิ่มขึ้น 0.75 บาท
CPALL มูลค่าการซื้อขาย 2,087.98 ล้านบาท ปิดที่ 70.50 บาท ลดลง 0.50 บาท
ตลาดหุ้นต่างประเทศ
